text: [{"text_idx": "#000002", "text": "Eftir tveimum minuttum so bleiv ma\u0301l og fall ta\u00f0 til B36, sum stjo\u0301lu bo\u0301ltin fra\u0301 TB/FC Su\u00f0uroy/Royn verjuni og so kundi Patrik Johannesen skora\u00f0. Hetta var eftir go\u0301\u00f0ar 20 minuttum."}, {"text_idx": "#000003", "text": "L\u00f8tuna fram til ha\u0301lvleiks var ta\u00f0 TB/FC Su\u00f0uroy/Royn sum hev\u00f0i meira av sp\u00e6linum, men onki spurdist burturu\u0301r og so kundu leikararnir fara inn undir tak til ein heitan temunn i\u0301 kalda og illsliga ve\u00f0rinum."}, {"text_idx": "#000005", "text": "L\u00f8tu seinni la\u0301 bo\u0301lturin aftur i\u0301 TB/FC Su\u00f0uroy/Royn-ma\u0301linum, ta\u0301 Patrik enn eina fer\u00f0 kundi skora\u00f0. Eitt sindur typiskt hevur ein hug at taka til, so bleiv tveyma\u0301lskju\u0301ttin fyrrverandi TB og FC Su\u00f0uroy leikarin Patrik Johannesen, sum gj\u00f8rdi ma\u0301li\u00f0 hja\u0301 havnafelagnum."}, {"text_idx": "#000006", "text": "Nu\u0301 sa\u0301 u\u0301t til, at serfr\u00f8\u00f0ingarnar framvegis kundu kalla seg serfr\u00f8\u00f0ingar eftir dystin, ti\u0301 hetta var ju\u0301 veruliga testin hja\u0301 TB/FC Su\u00f0uroy/Royn."}, {"text_idx": "#000008", "text": "TB/FC Su\u00f0uroy/Royn hev\u00f0i lagt seg munandi longur fram a\u0301 v\u00f8llin og nu\u0301 skuldi u\u0301tjavnandi ma\u0301li\u00f0 fa\u0301ast. Jo\u0301n kundi stutt eftir gerast tveyma\u0301lsskju\u0301tti eins og Patrik, ta\u0301 hann vi\u00f0 eitt sindur av hepni kundi skjo\u0301ta u\u0301tjavnandi ma\u0301li\u00f0, men so var\u00f0 ikki."}, {"text_idx": "#000009", "text": "Samstundis sum at TB/FC Su\u00f0uroy/Royn ota\u00f0u seg longur og longur fram a\u0301 v\u00f8llin, so leg\u00f0i B36 seg longur aftur fyri at verja. Uppskriftin hja\u0301 B36 ljo\u0301\u00f0a\u00f0i so sera einf\u00f8ld ta\u00f0 sum resta\u00f0i av dystinum, verja v\u00e6l og so fa\u0301a n\u00f8kur skjo\u0301ta\u0301lop."}]